# Μάθε περισσότερα για τη ζωή με τα οξέα, τις βάσεις και τα άλατα - Δομικά Υλικά, Χρώματα, Φάρμακα

## ΔΟΜΙΚΑ ΥΛΙΚΑ

ΤΣΙΜΕΝΤΑ ΧΑΛΚΙΔΑΣ
Ιδρύθηκαν το 1926 άκμασαν τη δεκαετία του 70 και εγκαταλείφθηκαν οριστικά το 2011

ΚΟΝΙΑΜΑΤΑ

Είναι μείγματα που χρησιμοποιούνται στις οικοδομές για τη σύνδεση των οικοδομικών υλικών. Αποτελούνται συνήθως από άμμο, νερό και τσιμέντο, γύψο ή ασβέστη που παράγεται με θερμική διάσπαση του άλατος ανθρακικό ασβέστιο (CaCO3). Τα ειδικά κονιάματα μπορούν να περιέχουν και πυριτικά άλατα του ασβεστίου και του αργιλίου, καθώς και υδροξείδιο του μαγνησίου κ.ά.

## ΧΡΩΜΑΤΑ ΑΝΙΛΙΝΗΣ

Η ανιλίνη είναι μια πολύ ασθενής οργανική βάση, η οποία είναι η πρώτη ύλη για την παραγωγή συνθετικών χρωμάτων, γνωστών με το όνομα χρώματα ανιλίνης, αλλά και φαρμάκων.

## ΑΣΒΕΣΤΟΛΙΘΙΚΑ ΠΕΤΡΩΜΑΤΑ, ΣΤΑΛΑΚΤΙΤΕΣ, ΣΤΑΛΑΓΜΙΤΕΣ ΚΑΙ ΜΑΡΜΑΡΑ

Αποτελούνται κυρίως από ανθρακικό ασβέστιο (CaCO3).

## ΦΑΡΜΑΚΑ

Τσιμπήματα, Φουντώματα και Καούρες

Πολλά φάρμακα ή φαρμακευτικά σκευάσματα περιέχουν ως δραστικό τους συστατικό ένα οξύ ή μια βάση. Ενδεικτικά μπορούμε να αναφέρουμε:

Η χημική δομή του ακετυλοσαλικυλικού οξέος

1. Τα σκευάσματα για την αντιμετώπιση του ερεθισμού από τσιμπήματα εντόμων.

   Οι μέλισσες και οι σφήκες, για να προστατευτούν από τους εχθρούς τους εκκρίνουν ένα δηλητήριο από αδένες που επικοινωνούν με το κεντρί τους, το οποίο προκαλεί πόνο. Το δηλητήριο της μέλισσας περιέχει οξύ, ενώ της σφήκας περιέχει βάση. Για να «εξουδετερώσουμε» τον πόνο, όταν μας τσιμπήσει μέλισσα χρησιμοποιούμε σκευάσματα με αμμωνία, δηλαδή ένα διάλυμα βάσης, ενώ όταν μας τσιμπήσει σφήκα χρησιμοποιούμε ξίδι, δηλαδή ένα διάλυμα οξέος.

2. Η χημική δομή της ιβουπροφαίνης

   Αντιπυρετικά, αντιφλεγμονώδη, Αναλγητικά

   Πολλά αντιπυρετικά, αντιφλεγμονώδη και αναλγητικά φάρμακα είναι οξέα. Για παράδειγμα η γνωστή σε όλους ασπιρίνη περιέχει ακετυλοσαλικυλικό οξύ, ενώ πολλά φάρμακα περιέχουν ιβουπροφαίνη, ένα παράγωγο του προπιονικού οξέος.
   ΔΕΙΤΕ 3D μοντέλο του ακετυλοσαλικυλικού οξέος

3. Αντιόξινα

   Στο γαστρικό υγρό περιέχεται υδροχλώριο, HCl, το οποίο είναι απαραίτητο για την πέψη των τροφών, αλλά όταν εκκρίνεται σε μεγαλύτερη ποσότητας από τη φυσιολογική προκαλείται ένα αίσθημα «καούρας» ή και πόνου. Για την αντιμετώπιση αυτού του δυσάρεστου αισθήματος χρησιμοποιούμε αντιόξινα, δηλαδή φαρμακευτικά δισκία, τα οποία περιέχουν ως δραστικές ουσίες βάσεις, όπως το Al(OH)3, και το Mg(OH)2.